Τορτόνα

Η Τορτόνα () είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.

Ιστορία

H πόλη ήταν στην αρχαιότητα γνωστή ως "Ντερτόνα", αποτελούσε την αρχαιότερη Ρωμαϊκή επαρχία στο δυτικό τμήμα της κοιλάδας του Πάδου, στον δρόμο που οδηγεί από την Γένοβα στην Πιατσέντσα. Η Ντερτόνα ιδρύθηκε την περίοδο 123 π.Χ.-118 π.Χ. στο σημείο που διασταυρωνόταν η Ποστούμια οδός με την Βία Αιμιλία Σκαύρα, ενώνονταν κατόπιν στην Βία Ιουλία Αουγκούστα. Η τοποθεσία αυτή μετέτρεψε την Ντερτόνα σε σημαντικό εμπορικό κέντρο για την Ρωμαϊκή Δημοκρατία. Ο Στράβων την καταγράφει σαν μια από τις σημαντικότερες πόλεις στην Βόρεια Ιταλία ενώ ο Πλίνιος ο Πρεσβύτερος αναφέρει αντίστοιχα ότι ήταν αποικία της πόλης. Ο Βελλήιος Πατέρκουλος την καταγράφει σαν μια από τις πόλεις που ιδρύθηκαν από την Ρωμαϊκή δημοκρατία και επανεποικίστηκαν ξανά από τον Οκταβιανό Αύγουστο, μερικές επιγραφές την καταγράφουν ως "Ιουλία Ντερτόνα". Ο δολοφόνος του Ιουλίου Καίσαρα Δέκιμος Ιούνιος Βρούτος Αλβίνος στρατοπέδευσε στην Ντερτόνα με στόχο να καταδιώξει τον Μάρκο Αντώνιο μετά την "μάχη της Μουτίνας".Rossi 1908, σ. 130 Η Ντερτόνα αποτελούσε σημαντικό στρατιωτικό σταθμό στα τελευταία χρόνια της αυτοκρατορίας.Cognasso 1956, σσ. 109–114 Τα πρώτα χριστιανικά χρόνια ιδρύθηκε στην Τορτόνα μια επισκοπή αλλά τα ονόματα των πρώτων επισκόπων παραμένουν στην σφαίρα του θρύλου. Ο ιδρυτής της επισκοπής φέρεται ότι ήταν ο Άγιος Μαρκιανός της Τορτόνας, μαθητής του Απόστολου Βαρνάβα, του συντρόφου του Αποστόλου Παύλου. Η Τορτόνα βρισκόταν μέχρι τον 9ο αιώνα μ.Χ. υπό την κυριαρχία ενός επισκόπου, αργότερα μετατράπηκε σε ελεύθερη κοινότητα με το όνομα "Τερντόνα". 

Η επισκοπή της Τορτόνας αποσπάστηκε από την αρχιεπισκοπή του Μιλάνου και προσαρτήθηκε στην αρχιεπισκοπή της Γένοβας (1133). Ο αυτοκράτορας Φρειδερίκος Α΄ Βαρβαρόσσα πολιόρκησε, κατέλαβε και ισοπέδωσε την Τορτόνα χωρίς να αφήσει λίθο επί λίθου (1155).Piano 2012, σ. 9 Την εποχή του Μεσαίωνα η Τορτόνα ήταν πιστός σύμμαχος των Γουέλφων και καταστράφηκε πολλές φορές από τον αυτοκράτορα Φρειδερίκο Βαρβαρόσσα.Covini 2014, σσ. 110–111 Την περίοδο 1260-1347 κυβερνούσαν την πόλη μια μεγάλη σειρά από ευγενείς Ιταλικές οικογένειες και τυχοδιώκτες. Η Τορτόνα ενσωματώθηκε τελικά (1347) στο Δουκάτο του Μιλάνου και παρέμεινε συνολικά σε αυτό περίπου τέσσερις αιώνες (1347-1375). Ένας από τους κορυφαίους ηγεμόνες της εποχής ήταν ο Κοντοτιέρος Φακίνο Κάνε από την Αλεσσάντρια, συγκέντρωσε μια σειρά από ευγενείς με τεράστια περιουσία, την κληροδότησε στην σύζυγο και τους φίλους του. Ο σημαντικότερος από αυτούς ήταν ο Φιλίππο Μαρία Βισκόντι που μετά τον θάνατο του Κάνε παντρεύτηκε σε δεύτερο γάμο την 20 χρόνια μεγαλύτερη του χήρα του Βεατρίκη Λάσκαρις ντι Τέντα. Σύμφωνα με τον Νικολό Μακιαβέλι "χάρη στον δεύτερο γάμο του ο Φιλίππο έγινε πανίσχυρος, ανακατέλαβε το Μιλάνο και ολόκληρη την Λομβαρδία".Romanoni 2014, σ. 58 Ο Φιλίππο Μαρία Βισκόντι ωστόσο παρά τον πλούτο και την δόξα που του έφερε την μισούσε και ήθελε να την ξεφορτωθεί επειδή ήταν δημοφιλής στον λαό και μεγάλη σε ηλικία, συνεπώς δεν μπορούσε να του κάνει παιδιά. Ο Φίλιππο δεν μπορούσε να την αποκηρύξει δημόσια, για αυτό έστησε μια συνομωσία με την οποία την κατηγόρησε άδικα για μοιχεία με έναν τροβαδούρο του, κατόπιν η Ελισσάβετ αποκεφαλίστηκε.Corio 1565, σσ. 707, 727–728 Την εποχή που ξέσπασε ο Πόλεμος της Πολωνικής Διαδοχής η πόλη κατακτήθηκε από το Βασίλειο της Σαρδηνίας, ο τίτλος "κόμης της Τορτόνα" προστέθηκε στους τίτλους του Οίκου της Σαβοΐας.

 Παραπομπές 

 Εξωτερικοί σύνδεσμοι 



Κατηγορία:Δήμοι της Επαρχίας της Αλεσσάντρια